|  |  |  |
| --- | --- | --- |
| ГРБОВИ ЗА МЕМОРАНДУМ | Republika Srbija  Autonomna Pokrajina Vojvodina  **Pokrajinsko tajništvo za obrazovanje, propise,**  **upravu i nacionalne manjine – nacionalne zajednice**  Bulevar Mihajla Pupina 16, 21000 Novi Sad  T: +381 21 487 4609  ounz@vojvodina.gov.rs | |
|  | KLASA: 001006963 2024 09427 001 002 000 001 | DATUM: 7. 5. 2024. godine |

Na temelju članaka 15., 16. stavka 5. i 24. stavka 2. Pokrajinske skupštinske odluke o pokrajinskoj upravi („Službeni list APV”, broj: 37/14, 54/14 - dr. odluka, 37/16, 29/17, 24/19, 66/20 i 38/2021), članka 8. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine - nacionalne zajednice za financiranje i sufinanciranje osnovnih i srednjih škola u APV Vojvodini koje realiziraju dvojezičnu nastavu („Službeni list APV“, br. 7/23 i 5/24), a po provedenom Natječaju za financiranje i sufinanciranje osnovnih i srednjih škola u AP Vojvodini koje realiziraju dvojezičnu nastavu u 2024. godini („Službeni list APV“, br. 15/2024), pokrajinski tajnik za obrazovanje, propise, upravu i nacionalne manjine - nacionalne zajednice donosi:

**RJEŠENJE**

**O RASPODJELI PRORAČUNSKIH SREDSTAVA POKRAJINSKOG TAJNIŠTVA ZA OBRAZOVANJE, PROPISE, UPRAVU I NACIONALNE MANJINE – NACIONALNE ZAJEDNICE ZA FINANCIRANJE I SUFINANCIRANJE OSNOVNIH ŠKOLA U AP VOJVODINI KOJE REALIZIRAJU DVOJEZIČNU NASTAVU U 2024. GODINI**

**I.**

Ovim rješenjem se utvrđuje raspodjela proračunskih sredstava Pokrajinskog tajništva za obrazovanje, propise, upravu i nacionalne manjine - nacionalne zajednice po Natječaju za financiranje i sufinanciranje osnovnih i srednjih škola u APV Vojvodini koje realiziraju dvojezičnu nastavu 2024. godini („Službeni list APV“, br. 15/2024 - u daljnjem tekstu: Natječaj), **u dijelu osnovnog obrazovanja**.

**II.**

Sredstva opredijeljena Natječajem za osnovno obrazovanje iznose **1.673.000,00 dinara,** a ovim rješenjem obavlja se raspodjela sredstava u iznosu od **1.529.700,00 dinara i to: za programske troškove 783.000,00 dinara, a za opremu 746.700,00 dinara.** Ukupno neraspoređena sredstva su **143.300,00 dinara.**

Sredstva se odobravaju osnovnim školama u AP Vojvodini koje realiziraju dvojezičnu nastavu u 2024. godini (u daljnjem tekstu: Korisnici) sukladno priloženoj tablici koja čini sastavni dio ovog rješenja.

**III.**

Sredstva iz točke II. ovog rješenja utvrđena su Pokrajinskom skupštinskom odlukom o proračunu Autonomne Pokrajine Vojvodine za 2024. godinu, na posebnom razdjelu 06 - Pokrajinskog tajništva za obrazovanje, propise, upravu i nacionalne manjine - nacionalne zajednice (u daljnjem tekstu: Tajništvo) i to u okviru Programa 2003 – Osnovno obrazovanje, Programska aktivnost 1002 - Dvojezična nastava u osnovnim školama, Funkcionalna klasifikacija 910, Izvor financiranja 01 00 – Opći prihodi i primici proračuna, Ekonomska klasifikacija 463 – Transferi ostalim razinama vlasti, 4631 – Tekući transferi ostalim razinama vlasti i 4632 – Kapitalni transferi ostalim razinama vlasti, a prenose se korisnicima sukladno priljevu sredstava u proračun AP Vojvodine, odnosno likvidnim mogućnostima proračuna.

**IV.**

Korisnici su dužni, prilikom realizacije namjene za koju su sredstva dodijeljena, postupati sukladno odredbama Zakona o javnim nabavama.

**V.**

Tajništvo će obavijestiti Korisnike o raspodjeli sredstava koja je utvrđena ovim rješenjem.

**VI.**

Tajništvo će obvezu prema korisnicima preuzeti na temelju pismenog ugovora.

**VII.**

Ovo rješenje je konačno i protiv njega se ne može uložiti žalba.

**VIII.**

Za izvršenje ovog rješenja zadužuje se Sektor za materijalno-financijske poslove Tajništva.

**Rješenje dostaviti:**

1. Sektoru za materijalno-financijske poslove Tajništva
2. Pismohrani

|  |  |  |
| --- | --- | --- |
|  |  | POKRAJINSKI TAJNIK  Zsolt Szakállas |